b'\n_START_ARTICLE_\nLinssileikkaus\n_START_PARAGRAPH_\nRLE-linssileikkaus (RLE = refractive lens exchange) on ik\xc3\xa4\xc2\xadn\xc3\xa4\xc3\xb6n korjamiseen k\xc3\xa4ytett\xc3\xa4v\xc3\xa4 leikkausmenetelm\xc3\xa4, jossa silm\xc3\xa4n myki\xc3\xb6 korvataan keinotekoisella linssill\xc3\xa4. T\xc3\xa4st\xc3\xa4 k\xc3\xa4ytet\xc3\xa4\xc3\xa4n my\xc3\xb6s nime\xc3\xa4 ik\xc3\xa4n\xc3\xa4k\xc3\xb6leikkaus tai RLE-leikkaus. Leikkausmenetelm\xc3\xa4 on samanlainen kuin harmaakaihileikkauksessa, mutta 0-linssin sijaan silm\xc3\xa4\xc3\xa4n asennetaan taittovirheen mukainen linssi yksil\xc3\xb6llisill\xc3\xa4 vahvuuksilla. Toisin kuin laser\xc2\xadleikkauksissa, linssinvaihtoleikkauksen j\xc3\xa4lkeen hoitotulos on pysyv\xc3\xa4, eik\xc3\xa4 my\xc3\xb6sk\xc3\xa4\xc3\xa4n harmaakaihi p\xc3\xa4\xc3\xa4se kehittym\xc3\xa4\xc3\xa4n._NEWLINE_Ik\xc3\xa4n\xc3\xa4k\xc3\xb6\xc3\xa4 voidaan korjata joko kirkkaan linssin vaihdolla (RLE-linssileikkaus) tai sarveiskalvon sis\xc3\xa4isell\xc3\xa4 istutteella. Ik\xc3\xa4n\xc3\xa4\xc3\xb6n korjaamiseen k\xc3\xa4ytett\xc3\xa4v\xc3\xa4ss\xc3\xa4 linssileikkausmenetelm\xc3\xa4ss\xc3\xa4 linssinvaihdon j\xc3\xa4lkeen harmaakaihia ei p\xc3\xa4\xc3\xa4se en\xc3\xa4\xc3\xa4 kehittym\xc3\xa4\xc3\xa4n. Tavallinen harmaakaihileikkaus eroaa linssileikkauksesta siin\xc3\xa4, ett\xc3\xa4 linssi korjaa sek\xc3\xa4 l\xc3\xa4hi- ett\xc3\xa4 kaukon\xc3\xa4\xc3\xb6n._NEWLINE_K\xc3\xa4ytett\xc3\xa4v\xc3\xa4 linssi valitaan yksik\xc3\xb6llisesti taittovirheest\xc3\xa4 ja korjaustarpeesta riippuen. RLE-linssileikkaus (RLE= Refractive Lens Exchange) on ik\xc3\xa4n\xc3\xa4k\xc3\xb6\xc3\xa4 korjaava linssileikkausmenetelm\xc3\xa4. Siin\xc3\xa4 silm\xc3\xa4n oma myki\xc3\xb6 poistetaan ja korvataan keinotekoisella linssill\xc3\xa4, joka j\xc3\xa4\xc3\xa4 silm\xc3\xa4\xc3\xa4n loppuel\xc3\xa4m\xc3\xa4n ajaksi. Paitsi ik\xc3\xa4n\xc3\xa4k\xc3\xb6\xc3\xa4, uudella linssill\xc3\xa4 voidaan my\xc3\xb6s korjata muita mahdollisia taittovirheit\xc3\xa4 sek\xc3\xa4 haja\xc2\xadtaitteisuutta._NEWLINE_Linssileikkaus voidaan tehd\xc3\xa4 sek\xc3\xa4 niin sanottua yksiteholinssi\xc3\xa4 ett\xc3\xa4 moniteholinssi\xc3\xa4 k\xc3\xa4ytt\xc3\xa4en. Yksiteholinssi\xc3\xa4 k\xc3\xa4ytt\xc3\xa4v\xc3\xa4st\xc3\xa4 linssileikkauksesta k\xc3\xa4ytet\xc3\xa4\xc3\xa4n nimityst\xc3\xa4 RLE Monofokal. Lukulaseja tarvitaan yh\xc3\xa4 t\xc3\xa4m\xc3\xa4n leikkauksen j\xc3\xa4lkeen. Moniteholinsseill\xc3\xa4 teht\xc3\xa4v\xc3\xa4ss\xc3\xa4 silm\xc3\xa4leikkauksessa, RLE Multifokal, pyrit\xc3\xa4\xc3\xa4n silm\xc3\xa4lasittomuuteen._NEWLINE_Monovisio-menetelm\xc3\xa4st\xc3\xa4 puhutaan silloin, kun ik\xc3\xa4n\xc3\xa4k\xc3\xb6 korjataan siten, ett\xc3\xa4 toinen silm\xc3\xa4 saadaan n\xc3\xa4kem\xc3\xa4\xc3\xa4n tarkasti kauas ja toinen l\xc3\xa4helle. T\xc3\xa4ll\xc3\xb6in n\xc3\xa4k\xc3\xb6 korjataan / silm\xc3\xa4t leikataan siten, ett\xc3\xa4 toinen silm\xc3\xa4 on likitaittoinen (myooppinen) ja toinen normaali (emmetrooppinen) eli n\xc3\xa4kee tarkasti l\xc3\xa4helle ja kauas ilman silm\xc3\xa4laseja (vahvuus 0). Joillekin t\xc3\xa4m\xc3\xa4 ratkaisu sopii ongelmitta, mutta toisista tuntuu, ett\xc3\xa4 silm\xc3\xa4t eiv\xc3\xa4t osaa tehd\xc3\xa4 yhteisty\xc3\xb6t\xc3\xa4. Silmien yhteispelin ongelmia ilmenee todenn\xc3\xa4k\xc3\xb6isemmin silloin kun silmien taittoero on suuri. Siksi monovisiomenetelm\xc3\xa4ss\xc3\xa4 \xe2\x80\x9dl\xc3\xa4hin\xc3\xa4k\xc3\xb6silm\xc3\xa4n\xe2\x80\x9d n\xc3\xa4k\xc3\xb6kyky korjataan vain harvoin 40 cm:n et\xc3\xa4isyyteen asti (vastaa -2,5 dioptrian likitaittoisuutta). L\xc3\xa4hisilm\xc3\xa4n likitaittoisuudeksi valitaan usein -1,5 \xe2\x80\x93 -0,75, jolloin tarkan n\xc3\xa4\xc3\xb6n alue on noin 60/70 cm \xe2\x80\x93 1 m. K\xc3\xa4yt\xc3\xa4nn\xc3\xb6ss\xc3\xa4 monet pystyv\xc3\xa4t n\xc3\xa4kem\xc3\xa4\xc3\xa4n my\xc3\xb6s t\xc3\xa4t\xc3\xa4 l\xc3\xa4hemm\xc3\xa4ksi._NEWLINE_Monovisiomenetelm\xc3\xa4 on k\xc3\xa4yt\xc3\xb6ss\xc3\xa4 laserleikkauksissa ja laitettaessa silm\xc3\xa4nsis\xc3\xa4isi\xc3\xa4 IOL-linssej\xc3\xa4 (IOL= Intra Ocular Lenses). Ennakkotutkimuksessa n\xc3\xa4it\xc3\xa4 menetelmi\xc3\xa4 verrataan muihin menetelmiin kuten RLE-linssileikkausmenetelm\xc3\xa4\xc3\xa4n silm\xc3\xa4nsis\xc3\xa4isi\xc3\xa4 moniteholinssej\xc3\xa4 k\xc3\xa4ytt\xc3\xa4en. Monovisiolaserleikkaus on yleens\xc3\xa4 hyv\xc3\xa4 menetelm\xc3\xa4 ik\xc3\xa4n\xc3\xa4\xc3\xb6n varhaisvaiheessa (n. 38\xe2\x80\x9344 vuotiaille). T\xc3\xa4ss\xc3\xa4 vaiheessa silm\xc3\xa4t pystyv\xc3\xa4t viel\xc3\xa4 tarkentumaan l\xc3\xa4helle, mutta ongelmia on odotettavissa pian jos silm\xc3\xa4t leikataan niin, ett\xc3\xa4 kummallakin silm\xc3\xa4ll\xc3\xa4 n\xc3\xa4kee kauas t\xc3\xa4ydellisesti. Menetelm\xc3\xa4 soveltuu my\xc3\xb6s ik\xc3\xa4\xc3\xa4ntyneille potilaille RLE monovisio -menetelm\xc3\xa4n vaihtoehdoksi._NEWLINE_Monovisiolinssi\xc3\xa4 suositellaan monesti silloin, kun ei ole varmaa, sopeutuuko potilas moniteholinssin haittoihin, mutta haluaa silti v\xc3\xa4hent\xc3\xa4\xc3\xa4 riippuvuuttaan silm\xc3\xa4laseista l\xc3\xa4helle katsottaessa enemm\xc3\xa4n kuin pelkk\xc3\xa4 et\xc3\xa4isyyden korjaaminen antaisi ja jos potilaan arvioidaan pystyv\xc3\xa4n sopeutumaan silmien taittoeroon. T\xc3\xa4m\xc3\xa4 testataan usein piilolinsseill\xc3\xa4 ennen leikkausta.\n_START_SECTION_\nSarveiskalvoimplantti\n_START_PARAGRAPH_\nSarveiskalvon sis\xc3\xa4inen istute tai implantti asetetetaan kirurgisesti silm\xc3\xa4n sarveiskalvon kerrosten v\xc3\xa4liin, tarkoituksena hoitaa jotakin n\xc3\xa4kemisen ongelmaa, kuten ik\xc3\xa4n\xc3\xa4k\xc3\xb6\xc3\xa4 tai keratoconusta. Ik\xc3\xa4n\xc3\xa4\xc3\xb6n onnistunut leikkaus v\xc3\xa4hent\xc3\xa4\xc3\xa4 riippuvuutta lukulaseista ja helpottaa arkiaskareita, kuten p\xc3\xa4\xc3\xa4tety\xc3\xb6skentely\xc3\xa4._NEWLINE_Konseptin kehitti silm\xc3\xa4kirurgi Jos\xc3\xa9 Barraquer vuonna 1949 lasisten implanttien kanssa, josta kehitys on kulkenut akryyleihin, hydrogeelipolymeereihin sek\xc3\xa4 muihin bioyhteensopiviin materiaaleihin, jota keho ei hylji._NEWLINE_Aiempien vuosikymmenten istutteet aiheuttivat ongelmia, kuten sarveiskalvon samentumia, ohentumia ja sulamisia. Uudempi teknologia on parantunut, sill\xc3\xa4 uudet istutteet ovat ohuempia ja paremmin asemoituja silm\xc3\xa4\xc3\xa4n. Lis\xc3\xa4ksi 2000-luvulla yleistynyt femtolaser-teknologia mahdollistaa tarkat taskut tai lamellit, johon istute voidaan asettaa._NEWLINE_Suomessa on ik\xc3\xa4n\xc3\xa4\xc3\xb6n hoidossa saatavilla yksi istutemalli, Kama inlay, joka on bioyhteensopiva kiekko, jonka keskell\xc3\xa4 on aukko. Aukon ansiosta silm\xc3\xa4\xc3\xa4n p\xc3\xa4\xc3\xa4see vain ter\xc3\xa4v\xc3\xa4, keskitetty valo, joka tarkentaa l\xc3\xa4hin\xc3\xa4k\xc3\xb6\xc3\xa4 s\xc3\xa4ilytt\xc3\xa4en kaukon\xc3\xa4k\xc3\xb6alueen.'